**ראיון עבודה התנהגותי- מה זה בכלל?**

**נכון שחשוב מאוד למנהלים שיראיינו אתכם לדעת מה הרמה שלכם ב-Python, אבל אולי תתפלאו לשמוע, שלא פחות חשוב להם להכיר אתכם אישיותית ובשביל זה קיים הראיון ההתנהגותי. והחדשות הטובות הן שכמו לכל דבר- גם אליו ניתן להיערך מראש.**

ראיונות התנהגותיים הם דבר מקובל ונהוג ברוב חברות ההייטק, ונערכים ללא קשר לגיל או שנות הניסיון של המועמד לתפקיד. בראיונות עם בני ובנות נוער, לרוב המראיינים ינסו ללמוד עד כמה אתם בוגרים, אחראים, רציניים, יודעים ללמוד לבד ומתאימים לעבודה עצמאית או בצוות.

מאחר ועדיין לא צברתם ניסיון מקצועי, יתמקדו המראיינים בעיקר בניסיון שכן צברתם- ניסיון בלהיות תלמיד/ים סטודנטים/ חניכים ו.. ילדים להורים שלכם :)

אז זרמו איתנו שניה- נגיד שכבר התקבלתם לחברה (מזל טוב! 😜), התחלתם לעבוד ו-וואלה הכל אש- אתם אוהבים את מה שאתם עושים, המנהל.ת שלכם מקסימ.ה, מתייחס.ת אליכם כמו לעובד "רגיל", אתם מקבלים משימות שמאתגרות אתכם וחברי הצוות שלכם נחמדים ועוזרים כשצריך.

מושלם נכון? לצערנו החיים לא באמת עובדים ככה. זאת אומרת- רוב השארפיז באמת אוהבים את העבודה שלהם ונהנים ממנה ממש, אבל כמו כל דבר בחיים, גם בעבודה יהיו לכם אתגרים.

אז באמת מה קורה במצבים הפחות מושלמים? במצבים המאתגרים יותר? בשפה של מי שיראיין אתכם- קוראים להם "מצבי קיצון". וזה בדיוק מה שיעניין את מי שיראיין אתכם- לא לנסות להבין כיצד תתנהגו כשהכלLovi dovi , אלא כיצד תתנהגו דווקא באותם מצבי קיצון.

לרוב המראיין ישאל אתכם שאלה ולאחר שתענו, הוא יבקש דוגמאות וינסה "לחפור" קצת כדי להבין יותר לעומק וישאל "מה קרה אח"כ?", "אז מה אמרת?", "מה עשית"?.

כל חברה עורכת את תהליך גיוס העובדים שלה בצורה שונה ולכן שאלות לגבי האישיות שלכם בחברות מסוימות ישאלו כבר בראיון העבודה הראשון, ובחברות אחרות זה יקרה רק לקראת סוף תהליך הגיוס, לאחר שכבר הוכחתם את עצמכם מבחינה טכנית. בחלק מהחברות הראיון יערך ע"י המנהל המגייס, ויהיו חברות בהן הראיון יערך ע"י איש/ אשת ה- HR Human Resource)).

**טוב דברו איתי תאכלס- מהם מצבי הקיצון שיכולים לשאול אותי עליהם?**

1. **היכולת להתמודד עם בעיה בתחום חדש שרק למדת.**

במהלך השנתיים האחרונות, האם היו תחומים חדשים שלמדת? מה הם היו? האם היית צריכ/ה להתמודד עם בעיות או אתגרים שנדרשת לפצח בתחומים הללו? כיצד עשית זאת?

1. **היכולת לפתור אי הסכמות עם מנהל/ת בעבודה.**

האם היו קונפליקטים או מקרים של אי הסכמה בינך לבין המורים/ המדריכים/ ההורים שלך? על איזה רקע הם היו? איזה מהמקרים היה המאתגר ביותר עבורך? תן.י דוגמא לקונפליקט כזה וכיצד התמודדת עמו.

1. **היכולת לפתור אי הסכמות עם חבר/ה לצוות.**

האם יצא לך ללמוד או לעבוד על פרויקט בצוות? האם היו אי הסכמות או קונפליקטים בינך לבין אחרים/אחרות בצוות? על איזה רקע היו קונפליקטים/ אי ההסכמות? איזה מהמקרים היה המאתגר ביותר עבורך? תנ/י לי דוגמא למקרה כזה שהתמודדת עם קונפליקט או חוסר הסכמה מול חבר/ה לצוות?

1. **היכולת להתמודד עם קשיים במצבים לא מוגדרים/ ברורים מראש.**

האם היה לך פרויקט בלימודים שבו היו חלקים (או כל הפרויקט) לא מוגדרים/ברורים מראש? תנ/י לי דוגמא למקרה כזה שהתמודדת עם תקלה/ קושי בתוך סביבה לא מסודרת/ מעורפלת.

1. **היכולת להתמודד עם מספר נושאים בו בזמנית ולהתמודד עם "התנגשות" בין כמה מהם ("מולטי-טסקינג") כשמשהו נפגע.**

תנ/י לי דוגמא למקרה מיוחד שהתמודדת עם כמה דברים שהיית צריכ/ה לעשות בו זמנית והם התנגשו בצורה שלא יכולת לטפל בכולם?

1. **היכולת לאסוף הרבה נתונים קטנים, דווקא כשחסרים נתונים/ מתנגשים.**

האם נדרשת לעשות סדר בנתונים? האם עבדת בפרויקט עם הרבה מאד נתונים קטנים? מה היה מורכב בפרויקט? מאתגר עבורך? האם קרה שנתונים היו חסרים? שהיו פערים במידע?

**Good luck & Show them what you've got!**